**Nr.7906/99/IM/CRP/13.04.2022**

**INFORMARE**

***Rezultate Campanie Națională la angajatorii care desfăşoară activitate în domeniile: fabricarea produselor de brutărie şi a produselor făinoase, comerţ cu amănuntul al pâinii, produselor de patiserie şi produselor zaharoase***

Având în vedere obiectivele specifice ale Inspecţiei Muncii stabilite atât prin lege cât şi prin Programul Cadru de Acţiuni al Inspecţiei Muncii pentru anul 2022, ***în perioada 05.04-08.04.2022 s-a desfăşurat Campania Națională*** pentru identificarea cazurilor de muncă nedeclarată şi verifcarea modului în care se respectă dispoziţiile legale în domeniul securităţii şi sănătăţii în muncă la angajatorii care desfăşoară activitate în domeniile: fabricarea produselor de brutărie şi a produselor făinoase, comerţ cu amănuntul al pâinii, produselor de patiserie şi produselor zaharoase, în magazine specializate.

***Obiectivele campaniei:***

* Identificarea si combaterea muncii nedeclarate şi luarea măsurilor care se impun pentru  
  determinarea respectării de către angajatorii care desfăşoară activităţi în domeniile mai sus  
  menţionate, a prevederilor legale în domeniul relaţiilor de muncă;
* Identificarea angajatorilor care utilizează nelegal munca copiilor şi a tinerilor;
* Determinarea angajatorilor de a încheia contracte individuale de muncă pentru persoanele  
  depistate fără forme legale de angajare, de a le înregistra în REVISAL şi de a le transmite la  
  inspectoratul teritorial de muncă în a cărui rază teritorială angajatorul îşi are sediul social;
* Creşterea gradului de conştientizare a angajatorilor şi a angajaţilor în ceea ce priveşte  
  necesitatea respectării prevederilor legale în domeniul relaţiilor de muncă şi securităţii şi  
  sănătăţii în muncă;
* Diminuarea consecinţelor sociale şi economice negative care derivă din nerespectarea de  
  către angajatorii care desfăşoară activitate în domeniile mai sus menţionate, a prevederilor  
  legale din domeniul relaţiilor de munca şi securităţii şi sănătăţii în muncă;
* Eliminarea neconformităţilor constatate prin dispunerea de măsuri obligatorii de intrare în  
  legalitate şi aplicarea de sancţiuni contravenţionale corespunzătoare.

***În domeniul relaţiilor de muncă***

***S-au efectuat un număr de 29 de controale, s-au aplicat6 sanc****ţ****íuni contravenționale, din care amenzi în valoare totală de 16.000 lei.***

Principalele deficiențe constatate:

- neevidenţierea orelor de muncă prestate de fiecare salariat, neîncheierea în formă scrisă a contractului individual de muncă, desfășurarea activității în afara timpului de muncă prevăzut în contractul individual de muncă cu fracțiune de normă.

***În domeniul securităţii şi sănătăţii în muncă***

În baza Legii nr.319/2006 privind securitatea şi sănătatea în muncă, ***au fost efectuate*** ***29 controale*** și aplicate un număr de ***18 sancțiuni contravenționale, valoarea totală amenzilor fiind de 24.500 lei.***

Principalele deficiențe constatate:

* neautorizarea din punct de vedere al securității și sănătății în muncă înainte de începerea oricărei activități, neinstruirea din punct de vedere al securității și sănătății în muncă la angajare/periodic a lucrătorilor, neefectuarea verficării ISCIR a echipamentelor de muncă, neasigurarea controlului medical la angajare/periodic.

***Conducerea Inspectoratului Teritorial de Muncă Argeș***